CELEX: 62015CN0169
Language: bg
Date: 2015-04-13 00:00:00
Title: Дело C-169/15: Преюдициално запитване от Benelux Gerechtshof, постъпило на 13 април 2015 г. — Montis Design BV/Goossens Meubelen BV

13.7.2015   
            
            
               BG
            
            
               Официален вестник на Европейския съюз
            
            
               C 228/4
            
         Преюдициално запитване от Benelux Gerechtshof, постъпило на 13 април 2015 г. — Montis Design BV/Goossens Meubelen BV
   (Дело C-169/15)
   (2015/C 228/04)
   Език на производството: нидерландски
   
      Запитваща юрисдикция
   
   Benelux Gerechtshof
   
      Страни в главното производство
   
   
      Жалбоподател: Montis Design BV
   
      Ответник: Goossens Meubelen BV
   
      Преюдициални въпроси
   
   
               1)
            
            
               Срокът на закрила, упоменат в член 10 във връзка с член 13, параграф 1 от Директивата за срока на закрила (1), прилага ли се по отношение на авторски права, които първоначално са били защитени съгласно националното законодателство в областта на авторското право, но преди 1 юли 1995 г. са били погасени поради неизпълнение (в срок) на формално изискване, по-конкретно поради неподаване (в срок) на декларация за запазване на правата по смисъла на член 21, алинея 3 от (стария) BTMW?
            
         
               2)
            
            
               При утвърдителен отговор на първия въпрос:
               Трябва ли Директивата за срока на закрила да се тълкува в смисъл, че не допуска национална правна уредба, като последица от която авторското право върху произведение на приложното изкуство, което е било погасено преди 1 юли 1995 г. поради неизпълнение на формално изискване, се смята за окончателно погасено?
            
         
               3)
            
            
               При утвърдителен отговор на втория въпрос:
               Ако съгласно националното законодателство съответното авторско право следва да се смята за възстановено или отново възникнало към определен момент, кой е този момент?
            
         
      (1)  Директива 93/98/ЕИО на Съвета от 29 октомври 1993 година за хармонизиране на срока за закрила на авторското право и някои сродни права (ОВ L 290, стр. 9; Специално издание на български език, 2007 г., глава 17, том 1, стр. 141), понастоящем Директива 2006/116/EО на Европейския парламент и Съвета от 12 декември 2006 година за срока за закрила на авторското право и някои сродни права (ОВ L 372, стр. 12; Специално издание на български език, 2007 г., глава 17, том 3, стр. 7).